अब ये न कहना कि इसे भी अंग्रेजों ने श्यामला से काली बाड़ी बना दिया था। दरअसल बंगाल में मां दुर्गा पर बहुत लोग आस्था रखते हैं। लेकिन वहां पर कोई भी मंदिर मां श्यामला के नाम से नहीं है। हां, पश्चिम बंगाल के बर्धमान जिले में श्यामला नाम का गांव जरूर है। लेकिन काली के मंदिर को काली बाड़ी ही वहां कहा जाता है। शिमला के इस काली मंदिर का निर्माण चूंकि शुरू में बंगाली कम्युनिटी ने करवाया था, इसलिए यह तभी से काली बाड़ी ही था। श्यामला मंदिर नहीं। अब इस भ्रम के कारण ही काली बाड़ी वेबसाइट और अन्य वेबसाइटों में काली बाड़ी को श्यामला मंदिर कहा जाने लगा है। विकीपीडिया में हिमाचल सरकार के ही एक पुराने वेबपेज पर लिखी जानकारी के आधार पर इसका नाम श्यामला होने की बात कही गई है मगर हिमाचल सरकार के पास यह जानकारी कहां से आई, इसका जिक्र नहीं।